stanford-oval/wikipedia huggingface dataset:
หัวฆ้อนกระแต

| หัวฆ้อนกระแต |
| --- | --- |


การจำแนกชั้นทางวิทยาศาสตร์
อาณาจักร:: Plantae
ไม่ได้จัดลำดับ:: Angiosperms
ไม่ได้จัดลำดับ:: Eudicots
ไม่ได้จัดลำดับ:: Asterids
อันดับ:: Lamiales
วงศ์:: Lamiaceae
สกุล:: Premna
สปีชีส์:: P.  herbacea
ชื่อทวินาม
Premna herbacea L.

หัวฆ้อนกระแต ชื่อวิทยาศาสตร์: Premna herbacea Roxb. เป็นพืชในวงศ์ Lamiaceae ชื่ออื่นๆคือ หัวข้าวเย็นใต้ ยาข้าวเย็น (อุบลราชธานี) ละครโคก (ภาคตะวันออก)เป็นไม้พุ่ม กิ่งมีขนสั้น สีขาวอมน้ำตาลหนาแน่น ใบเดี่ยว เรียงตรงข้าม รูปขอบขนานถึงรูปใบหอก ปลายใบมน โคนใบรูปลิ่ม ขอบใบจักฟันเลื่อย ผิวใบด้านบนมีขนสั้นสีขาวอมน้ำตาลกระจายทั่วแผ่นใบ ด้านบนมีต่อมขนาดเล็กสีเหลือง และขนสั้นขึ้นบริเวณเส้นใบ ก้านใบ สั้นมาก ช่อดอก แบบช่อแยกแขนง ออกที่ปลายยอด กลีบเลี้ยง รูปถ้วย หลอดกลีบดอก แฉกกลีบเลี้ยง มี 5 แฉก ขนาดใกล้เคียงกัน รูปไข่ ปลายมน ขอบเรียบมีขนสั้น ผิวด้านนอกมีขนสั้นและต่อมสีเหลืองขนาดเล็ก ด้านในมีต่อมสีเหลืองขนาดเล็กกลีบดอก สีเหลืองอ่อน แฉกกลีบดอก มี 4 แฉก รูปกึ่งปากเปิด ผิวด้านนอกมีขนสั้นทั่วไป ด้านในเกือบเกลี้ยง หรือมีขนสั้นขนาดเล็ก เกสรเพศผู้ มี 4 อัน ขนาดใกล้เคียงกัน ติดบนกลีบดอกสลับกับแฉกกลีบดอกที่ระดับเดียวกัน รูปไข่แกมรี แตกตามยาว เกสรเพศเมีย มีรังไข่รูปกลม มีรอยเว้าตื้น ผิวเกลี้ยง ผลย่อย รูปไข่
หัวฆ้อนกระแตเป็นพืชสมุนไพร ทางจังหวัดอุบลราชธานี  ใช้  ราก ต้มน้ำดื่ม แก้ไข้ หรือเข้ายาแก้อัมพฤกษ์ อัมพาต ชาวไทยอีสานใช้  ราก ผสมกับสมุนไพรอื่นต้มน้ำดื่ม แก้มะเร็ง รักษากามโรค ราก ผสมสมุนไพรอื่น ต้มน้ำดื่ม รักษาแผลเรื้อรัง ทางภาคกลางของไทย ใช้รากต้มผสมกับสมุนไพรอื่น ใช้รักษามะเร็งเช่นกัน
หุ้นกู้ชั่วนิรันดร์

หุ้นกู้ชั่วนิรันดร์ (อังกฤษ: Perpetual bond) คือหุ้นกู้ที่ไม่มีกำหนดวันไถ่ถอน สามารถถือครองได้ตลอดกาลจนกว่าบริษัทจะล้มเลิกกิจการหรือบริษัทใช้สิทธิ์ไถ่ถอน ทำให้ทางบัญชีสามารถบันทึกเงินก้อนนี้เป็นได้ทั้งเจ้าหนี้และ/หรือส่วนของเจ้าของ
เนื่องด้วยหุ้นกู้ชั่วนิรันดร์ไม่มีกำหนดไถ่ถอน จึงมีความเสี่ยงปานกลางถึงเสี่ยงสูง ทำให้ต้องเสนออัตราดอกเบี้ยสูงกว่าหุ้นกู้ทั่วไปเพื่อจูงใจนักลงทุน (ดอกเบี้ย 5% ต่อปีเป็นอย่างต่ำ) บริษัทผู้ออกหุ้นกู้สามารถเลื่อนการจ่ายดอกเบี้ยตามงวดออกไปอย่างไม่มีข้อจำกัด แต่ระหว่างนี้จะไม่สามารถจ่ายเงินปันผลให้แก่ผู้ถือหุ้นสามัญ การลงทุนในหุ้นกู้ประเภทนี้จึงควรลงทุนในบริษัทขนาดใหญ่ที่มีความมั่นคงสูงเท่านั้น
ตัวอย่างของหุ้นกู้ชั่วนิรันดร์ที่เก่าแก่ที่สุด คือหุ้นกู้ชั่วนิรันดร์ของ Dutch water board ซึ่งออกในปีค.ศ. 1648 ปัจจุบันมีมหาวิทยาลัยเยลเป็นผู้ถือ และยังคงจ่ายดอกผลจนถึงปัจจุบัน
หวง เหรินซวิน

หวง เหรินซวิน (จีนตัวย่อ: 黄仁勋; จีนตัวเต็ม: 黃仁勳; พินอิน: Huáng Rénxūn; เป่อ่วยยี: N̂g Jîn-hun; เกิด 17 กุมภาพันธ์ ค.ศ. 1963) หรือ เจนซุน "เจ็นเซิน" หวง (Jen-Hsun "Jensen" Huang) เป็นนักธุรกิจ วิศวกรไฟฟ้า และผู้ใจบุญชาวไต้หวัน-อเมริกัน ซึ่งดำรงตำแหน่งประธานและผู้ร่วมก่อตั้ง รวมถึงซีอีโอของเอ็นวิเดียบริษัทผู้ผลิตเซมิคอนดักเตอร์ที่ใหญ่ที่สุดในโลก ณ เดือนมกราคม ค.ศ. 2025 นิตยสาร ฟอบส์ ได้ประเมินทรัพย์สินของเขาไว้ที่ 130.5 พันล้านดอลลาร์สหรัฐ ทำให้เขาเป็นบุคคลที่ร่ำรวยที่สุดอันดับที่ 9 ของโลก
หวงเกิดในครอบครัวผู้อพยพชาวไต้หวัน-อเมริกัน โดยเขาเติบโตในไต้หวันและประเทศไทย ก่อนจะย้ายไปยังสหรัฐอเมริกา ซึ่งเขาเคยศึกษาอยู่ในรัฐ เคนทักกี และ โอเรกอน หลังสำเร็จการศึกษาจากมหาวิทยาลัยสแตนฟอร์ด เขาได้ก่อตั้งบริษัทเอ็นวิเดียในปี ค.ศ. 1993 จากร้านอาหารเดนนีส์แห่งหนึ่งขณะอายุ 30 ปี และดำรงตำแหน่งประธานและซีอีโอนับตั้งแต่นั้นเป็นต้นมา หวงได้นำบริษัทให้ผ่านพ้นช่วงใกล้ล้มละลายช่วงปี ค.ศ. 1990 และขยายกิจการไปยังการผลิต หน่วยประมวลผลกราฟิกส์ คอมพิวเตอร์ประสิทธิภาพสูง และ ปัญญาประดิษฐ์
ภายใต้การนำของหวง เอ็นวิเดียเติบโตอย่างรวดเร็วในช่วงยุคบูมของเอไอ และมีมูลค่าตลาดถึง 3 ล้านล้านดอลลาร์สหรัฐ แซงหน้าไมโครซอฟต์, แอมะซอน และเมตาแพลตฟอร์ม ในเดือนมิถุนายน ค.ศ. 2024 เอ็นวิเดียได้แซงหน้าไมโครซอฟต์กลายเป็น "บริษัทที่มีมูลค่าสูงที่สุดในโลก" ด้วยมูลค่าตลาด 3.34 ล้านล้านดอลลาร์สหรัฐ ในปี ค.ศ. 2021 และ ค.ศ. 2024 นิตยสารไทม์ ได้ยกย่องหวงให้เป็นหนึ่งในบุคคลที่ทรงอิทธิพลที่สุดในโลก
แหล่งข้อมูลอื่น

"An Interview with Jen Hsun Huang". Wired, กรกฎาคม 2002. เล่ม 10, ฉบับที่ 7.
ประวัติย่อของ Nvidia
Jen-Hsun Huang (2015). "GPU Technology Conference 2015 - Leaps in Visual Computing". สืบค้นเมื่อ 26 มีนาคม 2015.
| --- | --- |
ฐานข้อมูลการควบคุมรายการหลักฐาน :  VIAF
ณพสิน แสงสุวรรณ

| ณพสิน แสงสุวรรณ |
| --- | --- |
ณพสิน (คนที่ 2 จากขวา) กับวงกะลาในปี 2556
ข้อมูลพื้นฐาน
ชื่อเกิด: ยุทธพงศ์ แสงสุวรรณ
รู้จักในชื่อ: หนุ่ม
เกิด: 10 กรกฎาคม พ.ศ. 2524 (43 ปี)
ที่เกิด:  อำเภอเมืองสมุทรปราการ จังหวัดสมุทรปราการ ประเทศไทย
แนวเพลง: ซอฟต์ร็อก ออลเทอร์นาทิฟร็อก
อาชีพ: นักร้อง คอมเม้นท์เตเตอร์
ช่วงปี: พ.ศ. 2542 - ปัจจุบัน
ค่ายเพลง: จีนี่ เรคคอร์ด (พ.ศ. 2542 - ปัจจุบัน)
คู่สมรส: เพ็ญชุลี หนูแก้ว  (พ.ศ. 2553 - 2567)
อดีตสมาชิก: กะลา

เว็บไซต์: หนุ่ม กะลาเฟซบุ๊ก

บุตร: 1 คน
 
ณพสิน แสงสุวรรณ (ชื่อเล่น: หนุ่ม) เกิดเมื่อวันที่ 10 กรกฎาคม พ.ศ. 2524 ที่ จังหวัดสมุทรปราการ เป็นนักร้อง นักแสดง และอดีตนักร้องนำวงกะลา หลังจากที่วงกะลาถึงจุดแตกหักในปี พ.ศ. 2557  ทำให้ณพสินได้ก้าวมาเป็นศิลปินเดี่ยวในสังกัดค่ายจีนี่ เรคคอร์ด และได้ปล่อยผลงานเพลงเดี่ยวของเขา เขาจะรู้บ้างไหม ในวันที่ 16 มิถุนายน 2558 ทางช่องจีนี่เรคคอร์ดบนยูทูบ
ประวัติ

ณพสิน แสงสุวรรณ (ชื่อเดิม กฤตพจน์ แสงสุวรรณ และยุทธพงษ์ แสงสุวรรณ) เกิดเมื่อวันที่ 10 กรกฎาคม พ.ศ. 2524 ที่ จังหวัดสมุทรปราการ โดยมีบิดาคืออนุสรณ์ แสงสุวรรณ และมารดาคือวิภา แสงสุวรรณ จบการศึกษาระดับมัธยมปลายจากโรงเรียนวัดทรงธรรม และศึกษาระดับอุดมศึกษาจาก คณะศิลปศาสตร์ สาขาวิชาการจัดการการท่องเที่ยว มหาวิทยาลัยศรีปทุม
ประวัติ > เข้าสู่วงการ

ณพสินเข้าประกวดเวทีประกวดดนตรีฮอตเวฟมิวสิกอวอร์ดส์ครั้งที่ 3 เมื่อปี พ.ศ. 2541 จนมีโอกาสได้เซ็นสัญญากับค่าย จีนี่ เรคคอร์ด ในเครือ จีเอ็มเอ็ม แกรมมี่ และได้เป็นนักร้องนำในวง KALA และมีผลงานกับวง KALA ออกมาเรื่อยๆ จนในปี พ.ศ. 2557 KALA ได้ถึงจุดแตกหักโดยณพสินให้เหตุผลว่า การทำงานไม่ตรงกัน และณพสินก็ได้แยกตัวออกมาเป็นศิลปินเดี่ยว
ประวัติ > ชีวิตส่วนตัว

ณพสินได้สมรสกับ แฟนสาวนอกวงการ จูน เพ็ญชุลี หนูแก้ว ที่โรงแรมเชอราตัน แกรนด์ สุขุมวิท ณ ห้องบอลรูม 1 ชั้น 4 เมื่อวันที่ 14 มีนาคม พ.ศ. 2553
ณพสิน กับ เพ็ญชุลี มีลูกสาวด้วยกัน 1 คนคือ พิชญ์สินี แสงสุวรรณ ชื่อเล่นว่า มิลล์ เกิดเมื่อวันที่ 20 มีนาคม พ.ศ. 2563 ปัจจุบัน ณพสิน ได้จดทะเบียนหย่ากับ เพ็ญชุลี แล้ว เมื่อวันที่ 25 กรกฎาคม พ.ศ. 2567 ณ ที่ว่าการอำเภอเมืองสมุทรปราการ
ผลงาน > สตูดิโออัลบั้ม

กะลา (มิถุนายน พ.ศ. 2542)
นอกคอก (มิถุนายน พ.ศ. 2544)
หัวกะทิ (ตุลาคม พ.ศ. 2545)
มายเนมอิสกะลา (My Name is KALA) (กรกฏาคม พ.ศ. 2546)
สามัญ (มิถุนายน พ.ศ. 2548)
อินไซด์ (Inside) (สิงหาคม พ.ศ. 2549)
มินิต (Minute) (พฤษภาคม พ.ศ. 2551)
โฟร์แชร์ (4share) (พฤศจิกายน พ.ศ. 2553)
เลิฟอินฟินิตี้ (LOVE INFINITY) (กุมภาพันธ์ พ.ศ. 2555)
ผลงาน > อัลบั้มเดี่ยว

Time To smile (9 ตุลาคม พ.ศ. 2562)
Joy (25 ธันวาคม พ.ศ. 2564)
ผลงาน > เพลงประกอบละคร

ขอแค่ได้ฝัน (ประกอบละคร สุภาพบุรุษลูกผู้ชาย) พ.ศ. 2546
กล้าที่จะรัก (ประกอบละคร พรุ่งนี้ไม่สายที่จะรักกัน) พ.ศ. 2548
ใช่ฉันหรือเปล่า (ประกอบละคร ปิ่นมุก) พ.ศ. 2549
ไม่เห็นฝุ่น (ประกอบละคร นางสาวรักดี) พ.ศ. 2554
หยุดหายใจง่ายกว่า (ประกอบละคร รักเกิดในตลาด) พ.ศ. 2555
คำรักที่เธอไม่เคยฟัง (ประกอบละคร ไอ้คุณผี) พ.ศ. 2556
นานเท่านาน (ประกอบละคร หัวใจเรือพ่วง) พ.ศ. 2556
ใช่ฉันหรือเปล่า (ประกอบละคร วีรบุรุษกองขยะ) พ.ศ. 2557
รักไม่ได้ก็จะรัก (ประกอบละคร แสงดาวกลางใจ) พ.ศ. 2557
สู่หัวใจ (ประกอบละคร จากศัตรูสู่หัวใจ) พ.ศ. 2563
อีกนานไหม (ประกอบละคร จากศัตรูสู่หัวใจ) พ.ศ. 2563
ลม (ประกอบละคร นิทานพันดาว) พ.ศ. 2564
ลม (ประกอบละคร เผาขน) พ.ศ. 2564
ไม่อาจหยุดรัก (ร้องร่วมกับ อนุวัฒน์ สงวนศักดิ์ภักดี) (ประกอบละคร วานวาสนา) พ.ศ. 2564
ร้องไห้ทุกคืน (ประกอบละคร เขยบ้านไร่ สะใภ้ไฮโซ) พ.ศ. 2565
ผลงาน > ผลงานการแสดง

พันธุ์ X เด็กสุดขั้ว (พ.ศ. 2547) รับบท หนุ่ม
เราเกิดในรัชกาลที่ ๙ เดอะซีรีส์ (พ.ศ. 2559) ช่องวัน 31
ชิงร้อย เดอะสตอรี่ ตอน MY NAME IS KALA (พ.ศ. 2566) ช่อง เวิร์คพอยท์
ผลงาน > ผลงานเพลงเดี่ยว

เอาอะไรมาแลกก็ไม่ยอม (Right The Celebration Album 25 ปี นิติพงษ์ ห่อนาค)
อย่าให้ถึงวันนั้นเลย (Right The Celebration Album 25 ปี นิติพงษ์ ห่อนาค)
เขาจะรู้บ้างไหม
ปล่อยมือฉัน
อย่าล้อเล่น
เกาะในฝัน (ในดวงใจนิรันดร์)
แล้วแต่ใจเธอ
ไม่มีปาฏิหาริย์
แอบ
พอแล้ว
สบายดีหรือ
ปล่อย
ลม
ตามตะวัน - NUM KALA x แอ๊ด คาราบาว (#MYHERO)
อีก​นาน​ไหม​
กลับไปก่อนได้ไหม - NUM KALA x URBOYTJ
ทุกวันได้ไหม (ร้องร่วมกับ ธงไชย แมคอินไตย์) พ.ศ. 2564
รู้ว่ารักก็พอ (ร้องร่วมกับ อนุสรณ์ ณ เมืองศรี) พ.ศ. 2565
ขอใครสักคน (#ซนซน 40 ปี GMM GRAMMY)
ผลงาน > ผลงานการแต่งเพลงให้กับศิลปินอื่น

เติล ตะวัน
ขอแค่ได้ฝัน (2546) (ประกอบละคร สุภาพบุรุษลูกผู้ชาย)
กัน นภัทร
ใกล้ชิดแพ้คิดถึง (2560) (ประกอบซีรีส์ My Dear Loser) (ประพันธ์ในส่วน ทำนอง)
ไอซ์ ศรัณยู
อยากโดนเป็นเจ้าของ (2556) (ประพันธ์ในส่วน ทำนอง)
ผลงาน > กรรมการ

พ.ศ. 2564 รายการ เดอะสตาร์ ไอดอล ทางช่องวัน 31 ทุกวันอาทิตย์ เวลา 18.00-20.00 น. ร่วมกับ ศรัณย์รัชต์ ดีน, ทรงยศ สุขมากอนันต์, ธนนท์ จำเริญ เริ่มวันที่ 22 สิงหาคม 2564
พ.ศ. 2565 รายการ เดอะสตาร์ ค้นฟ้าคว้าดาว 2022 ทางช่องวัน 31 ทุกวันอาทิตย์ เวลา 18.00-20.00 น. ร่วมกับ ธนิดา ธรรมวิมล , จารุวัฒน์ เชี่ยวอร่าม เริ่มวันที่ 23 ตุลาคม 2565
รางวัล

| ปี | รางวัล | สาขา | เสนอชื่อเข้าชิง | ผล |
| --- | --- | --- | --- | --- |
| 2565 | The Guitar Mag Awards 2021 | Best Male Artist Of The Year | ณพสิน แสงสุวรรณ | ชนะ |
หลักพื้นฐานที่เถรวาทและมหายานมีร่วมกัน

หลักพื้นฐานที่เถรวาทและมหายานมีร่วมกัน (อังกฤษ: Basic Points Unifying the Theravāda and the Mahāyāna) เป็นคำแถลงว่าด้วยหลักความเชื่อที่มีร่วมกันอันสำคัญยิ่ง ซึ่งมีขึ้นในปี พ.ศ. 2510 ระหว่างการประชุมใหญ่ครั้งของพุทธเถรสมาคมโลก (World Buddhist Sangha Council, อักษรย่อ WBSC)
ข้อความต้นฉบับ

| ข้อความต้นฉบับ (ภาษาอังกฤษ) | คำแปลภาษาไทย |
| --- | --- |
1. The Buddha is our only Master (teacher and guide): เรามีพระพุทธเจ้าเป็นศาสดา (พระบรมครูและผู้ชี้ทาง) เพียงพระองค์เดียว
2. We take refuge in the Buddha, the Dharma and the Saṅgha (the Three Jewels): เรามีพระพุทธ พระธรรม พระสงฆ์ (รัตนตรัย) เป็นสรณะ
3. We do not believe that this world is created and ruled by a God.: เราไม่เชื่อว่าโลกนี้สร้างขึ้นและปกครองโดยพระเป็นเจ้า
4. We consider that the purpose of life is to develop compassion for all living beings without discrimination and to work for their good, happiness, and peace; and to develop wisdom (prajñā) leading to the realization of Ultimate Truth: เราเห็นว่า ชีวิตมีความมุ่งหมายในอันที่จะเพิ่มพูนความกรุณาต่อสรรพสัตว์โดยไม่แบ่งแยก และจะทำงานเพื่อความผาสุกสันติคุณวิบุลราศีแห่งสรรพสัตว์ ทั้งจะพัฒนาปัญญาเพื่อเข้าถึงการหยั่งรู้ในปรมัตถธรรม
5. We accept the Four Noble Truths, namely duḥkha, the arising of duḥkha, the cessation of duḥkha, and the path leading to the cessation of duḥkha; and the law of cause and effect (pratītyasamutpāda): เรายอมรับในอริยสัจ 4 อันได้แก่ ทุกข์, เหตุแห่งทุกข์, การดับทุกข์, และหนทางแห่งการดับทุกข์ กับทั้งกฎว่าด้วยเหตุและผล (ปฏิจจสมุปบาท)
6. All conditioned things (saṃskāra) are impermanent (anitya) and duḥkha, and that all conditioned and unconditioned things (dharma) are without self (anātma).: อันว่าสังขารทั้งปวงนั้นไม่เที่ยง (อนิจจตา) และเป็นทุกข์ (ทุกขตา - ไม่อาจคงสภาพเดิมได้) ธรรมทั้งหลายอันเป็นสังขาร (สังขตธรรม) และไม่เป็นสังขาร (อสังขตธรรม) ล้วนไม่ใช่ตัวตน (อนัตตตา)
7. We accept the thirty-seven qualities conducive to enlightenment (bodhipakṣadharma) as different aspects of the Path taught by the Buddha leading to Enlightenment.: เรายอมรับว่า คุณสมบัติ 37 ประการอันนำไปสู่การตรัสรู้ (โพธิปักขิยธรรม) นั้น เป็นทัศนคติต่าง ๆ เกี่ยวกับวิถีที่พระพุทธเจ้าได้ตรัสสั่งสอนเพื่อนำพาไปสู่การรู้แจ้ง
8. There are three ways of attaining bodhi or Enlightenment: namely as a disciple (śrāvaka), as a pratyekabuddha and as a samyaksambuddha (perfectly and fully enlightened Buddha). We accept it as the highest, noblest, and most heroic to follow the career of a ''Bodhisattva and to become a samyaksambuddha in order to save others. : หนทางเข้าถึงพระโพธิญาณหรือการตรัสรู้นั้น มี 3 ประการ กล่าวคือ การเป็นสาวก (อนุพุทธะ), การเป็นพระปัจเจกพุทธเจ้า และการเป็นพระสัมมาสัมพุทธเจ้า  เรายอมรับว่าการดำเนินตามกิจแห่งพระโพธิสัตว์ และการได้เป็นพระสัมมาสัมพุทธเจ้าเพื่อช่วยเหลือสรรพสัตว์นั้น เป็นวิถีทางสูงสุด มีเกียรติที่สุด และกล้าหาญที่สุด
9.  We admit that in different countries there are differences regarding Buddhist beliefs and practices. These external forms and expressions should not be confused with the essential teachings of the Buddha.: เรายอมรับว่าความเชื่อและการปฏิบัติทางพุทธศาสนานั้นย่อมแตกต่างกันไปในประเทศต่าง ๆ ไม่พึงนำเอารูปแบบและการแสดงออกภายนอกเหล่านั้นไปสับสนกับแก่นแท้แห่งคำสอนของพระพุทธเจ้า
ดูเพิ่ม

องค์การพุทธศาสนิกสัมพันธ์แห่งโลก
ศาสนาพุทธ
แหล่งข้อมูลอื่น

World Buddhist Sangha Council homepage
Comparative Study by Tan Swe Eng เก็บถาวร 2008-08-05 ที่ เวย์แบ็กแมชชีน
Theravada vs Mahayana (Compiled by Oo Maung) เก็บถาวร 2011-07-27 ที่ เวย์แบ็กแมชชีน
Original 2004 Wikipedia article on Buddhism เก็บถาวร 2011-07-26 ที่ เวย์แบ็กแมชชีน
หลัก 6 ประการของคณะราษฎร

ศาลากลางจังหวัดพระนครศรีอยุธยา สถาปัตยกรรมคณะราษฎร มีเสาใหญ่หกเสาด้านหน้า ซึ่งอ้างอิงถึงหลักหกประการของคณะราษฎร
หลัก 6 ประการของคณะราษฎร หรือที่นิยมเรียกอย่างสั้นว่า หลัก 6 ประการ เป็นเนื้อหาส่วนหนึ่งในประกาศคณะราษฎร ฉบับที่ 1 และถือเป็นนโยบายของคณะกรรมการราษฎรชุดแรก ในระบอบประชาธิปไตยของประเทศสยาม ซึ่งนำโดยพระยามโนปกรณ์นิติธาดา คณะกรรมการราษฎรนี้ ไม่มีการแถลงนโยบาย การบริหารราชการแผ่นดินต่อสภาผู้แทนราษฎร แต่ถือเอาหลัก 6 ประการของคณะราษฎร ที่กำหนดให้สมาชิกสภาผู้แทนราษฎร ใช้ปฏิญาณตนต่อที่ประชุมก่อนเข้ารับหน้าที่นั้น เป็นนโยบายของรัฐบาล
หลัก 6 ประการของคณะราษฎรซึ่งสรุปคำใจความหลักได้ว่า "เอกราช ปลอดภัย เศรษฐกิจ เสมอภาค เสรีภาพ การศึกษา" นี้ ได้รับการอ้างอิงหลายครั้งในงานสถาปัตยกรรม ศิลปกรรม และรัฐพิธีในสมัยนั้น
โดยในทางสถาปัตยกรรมนั้น เช่นที่พบในรูปแบบของเสา 6 ต้นในอาคารหรือซุ้มต่าง ๆ บัวกลุ่ม 6 ชั้นที่เจดีย์วัดพระศรีมหาธาตุ บางเขน (ต่างจากการทำบัวกลุ่มของเจดีย์ตามประเพณี ที่ต้องเป็นเลขคี่เพื่อให้เป็นมงคล) หรือการออกแบบป้อมกลางของอนุสาวรีย์ประชาธิปไตยให้มีประตู 6 ช่องและพระขรรค์ 6 เล่ม
ในทางศิลปกรรมนั้น เช่นที่พบในงานประติมากรรมชื่อ เลี้ยงช้างน้อยด้วยอ้อยหก ของ ผิว ทิมสา ที่เป็นรูปแม่ช้างเอางวงรัดอ้อย 6 ท่อนอยู่ โดยมีลูกช้างหลายตัวอยู่รอบ ๆ สื่อถึงประเทศไทยที่จะเติบโตขึ้นด้วยหลัก 6 ประการหรือรูปปั้น หลักหกยกสยาม โดย อินตา ศิริงาม ซึ่งทั้งสองชิ้นนี้ ได้รับรางวัลใน "การประกวดประณีตศิลปกรรม" พ.ศ. 2480 ซึ่งจัดขึ้นในงานฉลองรัฐธรรมนูญ ดูเพิ่มที่ ศิลปะคณะราษฎร
ส่วนในรัฐพิธีสมัยนั้น ก็นิยมการประดับธง 6 ผืนพร้อมกับประดับพานรัฐธรรมนูญ หรือสิ่งอื่นใดที่จะสื่อถึงรัฐธรรมนูญและหลัก 6 ประการ
เนื้อหา

หลัก 6 ประการสามารถประมวลได้ดังนี้
จะต้องรักษาความเป็นเอกราชทั้งหลาย เช่น เอกราชในบ้านเมือง ในทางศาล ในทางเศรษฐกิจ ฯลฯ ของประเทศไว้ให้มั่นคง
จะรักษาความปลอดภัยในประเทศ ให้การประทุษร้ายต่อกันลดน้อยลงให้มาก
จะต้องบำรุงความสมบูรณ์ของราษฎรในทางเศรษฐกิจ โดยรัฐบาลใหม่จะจัดหางานให้ราษฎรทำ จะวางโครงการเศรษฐกิจแห่งชาติ ไม่ปล่อยให้ราษฎรอดอยาก
จะต้องให้ราษฎรมีสิทธิเสมอภาคกัน ไม่ใช่ให้พวกเจ้ามีสิทธิยิ่งกว่าราษฎรเช่นที่เป็นอยู่
จะต้องให้ราษฎรได้มีเสรีภาพ มีความเป็นอิสระ เมื่อเสรีภาพนี้ไม่ขัดต่อหลัก 4 ประการดังกล่าวข้างต้น
จะต้องให้การศึกษาอย่างเต็มที่แก่ราษฎร
หลัก 6 ประการของคณะราษฎรในปัจจุบัน

สถาปัตยกรรมร่วมสมัยที่อ้างอิงหลัก 6 ประการของคณะราษฎร เช่น ศาลา 6 เหลี่ยมโปร่ง ที่สวนประติมากรรม กำแพงประวัติศาสตร์ ด้านหน้าหอประชุมใหญ่ มหาวิทยาลัยธรรมศาสตร์ ท่าพระจันทร์ และหอประชุมใหญ่มหาวิทยาลัยเกษตรศาสตร์ หรือ อาคารจั่วสามมุข ก่อสร้างแล้วเสร็จในปี พ.ศ. 2500 มีวัตถุประสงค์เพื่อใช้เป็นอาคารในงานพิธีพระราชทานปริญญาบัตรของมหาวิทยาลัย อาคารจั่วสามมุขเป็นอาคารออกแบบด้วยศิลปะแบบไทยประยุกต์ตามลักษณะของสถาปัตยกรรมคณะราษฎร มีเอกลักษณ์เป็นหน้าจั่วที่แบ่งมุขออกเป็น 3 ยอดและกรอบหน้าต่างจำนวน 6 ช่อง อันสะท้อนถึงหลัก 6 ประการของคณะราษฎร
ดูเพิ่ม

ชาตรี ประกิตนนทการ, คณะราษฎรฉลองรัฐธรรมนูญ, สนพ.มติชน, มิถุนายน 2548
ชาตรี ประกิตนนทการ, การเมืองและสังคมในศิลปสัตยกรรม สยามสมัยไทยประยุกต์ชาตินิยม, สนพ.มติชน, เมษายน 2550
แหล่งข้อมูลอื่น

บ้านเมืองไม่ใช่ของเรา: 2475 ทุกวันเลย (วิดีโอ) ชาตรี ประกิตนนทการ อธิบายสถาปัตยกรรมที่เกี่ยวข้องกับหลัก 6 ประการของคณะราษฎร
หลัก 6 ประการของคณะราษฎร ในซุ้มงานฉลองรัฐธรรมนูญ
รายชื่อตัวละครในนักเตะแข้งสายฟ้า

บทความหลัก: อินาสึมะอีเลฟเวน และ นักเตะแข้งสายฟ้า
นี่คือบทความ รายชื่อตัวละครในเรื่องอินาสึมะอีเลฟเวน ได้ปรากฏอยู่ในวิดีโอเกมและภาพยนตร์อนิเมะจึงได้รวบรวมตัวละครต่าง ๆ ในแต่ละภาคทั้ง อินาสึมะอีเลฟเวน, อินาสึมะอีเลฟเวน 2 เคียวอิ โนะ ชินเรียคุฉะ, อินาสึมะอีเลฟเวน 3 เซไค เอะ โนะ โจเซ็น!!, อนิเมะ และ มังงะ
โรงเรียนมัธยมต้นไรมง > ชมรมฟุตบอลโรงเรียนไรมง > อินาสึมะอิเลฟเวนยุคเริ่มต้น

อินาสึมะอิเลฟเวนยุคเริ่มต้นทีมฟุตบอลในตำนานที่มีฮิบิคิ เซย์โกเป็นกัปตันทีมและเอ็นโด ไดสุเกะเป็นโค้ชของทีม ในการแข่งขันฟุตบอลฟรอนเทียร์ คาเงยามะได้สร้างอุบัติเหตุต่อรถบัสของโรงเรียนทำให้ไม่สามารถลงแข่งขันได้ ปัจจุบันอยู่ในเมืองอินาสึมะ
โรงเรียนเทย์โคคุ

โรงเรียนเทย์โคคุ (帝国学園) เป็นโรงเรียนที่มีชื่อเสียงทางด้านกีฬาฟุตบอลเนื่องจากมีชมรมฟุตบอลที่เป็นพิเศษและมีอิทธิพลสูงสุดในวงการกีฬาฟุตบอล จนทำให้โรงเรียนอื่นได้หวาดกลัวต่อโรงเรียนเทย์โคคุเนื่องจาก หากแพ้จะถูกยุบโรงเรียนที่ถูกท้าแข่ง และเป็นแชมป์ของฟุตบอลฟรอนเทียร์มาตลอด 40 ปี จนกระทั่งแพ้ทีมไรมงในรอบชิงระดับเขต และแพ้อีกครั้งกับทีมโรงเรียนเซอุสึด้วย 0 - 10 ในรอบระดับประเทศ
อินาสึมะ KFC

อินาสึมะ KFC (稲妻KFC) เป็นทีมฟุตบอลระดับประถมศึกษา โดยชื่อ KFC ย่อมาจาก คิดส์ฟุตบอลคลับ
โรงเรียนมัธยมต้นคาซามิโนะ

โรงเรียนมัธยมต้นคาซามิโนะ (傘美野中学校) เป็นทีมโรงเรียนฟุตบอลที่ได้รับการขึ้นเป็นชมรมฟุตบอลได้ไม่นาน แต่ถูกทีมเจมินี่สตอร์มของโรงเรียนเอเลียบุกโจมตีเพื่อทำลายโรงเรียน ปรากฏตัวตั้งแต่เกมภาค 1 ในเกมภาค 2 สามารถดึงสมาชิกในทีมเข้าร่วมทีมได้
อิจิบังไก แซลลี่ส์

อิจิบังไก แซลลี่ส์ (一番街サリーズ) คือชื่อทีมของกลุ่มบุคคลที่มาจากคนจากย่านการค้าในเมืองอินาสึมะ เป็นทีมที่ไม่ปรากฏตัวในอนิเมะ
โรงเรียนมัธยมต้นโอคารุโตะ

โรงเรียนมัธยมต้นโอคารุโตะ (尾刈斗中学校) เป็นโรงเรียนแรกที่ท้าแข่งกับไรมงหลังจากที่ไรมงได้ถูกแข่งกับเทย์โคคุ โดยชื่อสมาชิกทีมมีที่มาจากชื่อที่เกี่ยวข้องกับสิ่งลึกลับ แต่สุดท้ายก็แพ้กับไรมงแม้ว่าจะเป็นรอบฝึกฝนก่อนการแข่งขันก็ตาม ในการแข่งขันฟุตบอลฟรอนเทียร์โรงเรียนมัธยมต้นโอคารุโตะแพ้ให้กับทีมโรงเรียนชูโยเมโตะในรอบคัดเลือกระดับภูมิภาค
โรงเรียนมัธยมต้นโนเสะ

โรงเรียนมัธยมต้นโนเสะ (野生中学校) เป็นทีมแรกที่ไรมงลงแข่งในการแข่งขันฟุตบอลฟรอนเทียร์รอบคัดเลือกในระดับภูมิภาค สมาชิกในทีมมีลักษณะเอกลักษณ์ประจำตัวที่มาจากสัตว์ต่าง ๆ รวมถึงมีทักษะในการกระโดดสูง
โรงเรียนมัธยมต้นมิคาเงเซนโน

โรงเรียนมัธยมต้นมิคาเงเซนโน (御影専農中学校) เป็นโรงเรียนที่ไรมงแข่งเป็นทีมที่ 2 ในการแข่งขันฟุตบอลฟรอนเทียร์ เป็นทีมที่มีความสามารถคัดลอกข้อมูลความสามารถของผู้เล่นของไรมงอิเลฟเวน
โรงเรียนชูโยเมโตะ

โรงเรียนชูโยเมโตะ (秋葉名戸学園) เป็นโรงเรียนที่เต็มไปด้วยโอตาคุทุกรูปแบบ และเป็นทีมที่ชนะทีมโรงเรียนมัธยมต้นโอคารุโตะในการแข่งขันฟุตบอลฟรอนเทียร์ และผู้จัดการทีมจะสวมใส่ชุดเมดเข้ามา ในภาคมังงะคาเงยามะได้ใช้โรงเรียนนี้เป็นเครื่องมือและใช้วิธีสกปรกมากกว่าเกมและอนิเมะที่ปรากฏ
โรงเรียนมัธยมต้นเซ็นโงคุอิงาชิมะ

โรงเรียนมัธยมต้นเซ็นโงคุอิงาชิมะ (戦国伊賀島中学校) เป็นทีมที่ใช้รูปแบบกระบวนท่าลับวิชานินจา และมีความสามารถเคลื่อนไหวได้รวดเร็ว
คาคุโยคุ โนะ จิน (かくよくのじん)
เอนเงสึ โนะ จิน (えんげつのじん)
โรงเรียนมัธยมต้นเซ็นบายามะ

โรงเรียนมัธยมต้นเซ็นบายามะ (千羽山中学校) เป็นทีมที่เน้นการป้องกันเป็นหลักแต่ไม่มีการประสานเท่าไรนัก จนกระทั่งการแข่งระดับชาติ
โรงเรียนมัธยมต้นคิโดคาวะเซชู

โรงเรียนมัธยมต้นคิโดคาวะเซชู (木戸川清修中学校) เป็นโรงเรียนที่ลงแข่งในรอบรองชนะเลิศ และเป็นทีมที่โกเอ็นจิเคยเข้าอยู่ในโรงเรียนเก่าก่อนที่จะย้ายเข้าไรมง และมีท่าไทรแองเกิล Z ที่สามารถโค่นท่าก็อดแฮนด์ของเอ็นโดได้
โรงเรียนมัธยมต้นเซอุสึ

โรงเรียนมัธยมต้นเซอุสึ (世宇子中学校, โรงเรียนเซอุส) เป็นโรงเรียนที่เข้ารอบ 8 ทีมสุดท้ายของฟุตบอลฟรอนเทียร์เป็นผู้ที่ชนะทีมโรงเรียนเทย์โคคุด้วยประตู 10 - 0  และเป็นส่วนหนึ่งของโปรเจกต์ Z ที่คาเงยามะ เรจิทำ โดยชื่อสมาชิกของทีมนั้นมาจากชื่อของเทพแห่งตำนานเทพเจ้ากรีกและสภาเทพแห่งโอลิมปัส ในภาคภาพยนตร์ เซอุสึแพ้ให้กับทีมโอเกอร์ ด้วยประตู 36 - 0
โรงเรียนเอเลีย

โรงเรียนเอเลีย (エイリア学園) เป็นโรงเรียนที่มีพลังพิเศษมาจากอวกาศปรากฏตัวทำลายโรงเรียนที่มีชื่อเสียงในด้านฟุตบอลรวมไปถึงใช้กีฬาฟุตบอลเป็นเครื่องมือในการยึดครองโลก เป็นศัตรูหลักของไรมงอิเลฟเวน มีฐานทัพลับอยู่ที่ภูเขาไฟฟูจิโดยมีหุ่นยนต์คุ้มกันไว้อยู่ ตัวจริงของสมาชิกของโรงเรียนคือมนุษย์ที่ได้รับพลังหินอุกาบาตที่ตกมายังโลกซึ่งถูกเรียกว่าหินเอเลีย สมาชิกทั้งหมดมาจากกลุ่มเด็กกำพร้าบ้านพระอาทิตย์ที่คิระก่อตั้งขึ้นมา โดยถูกฝึกเป็นนักบอลที่ประสบการณ์สูงด้วยพลังหินเอเลีย
โรงเรียนเอเลีย > เจมินี่สตอร์ม

เจมินี่สตอร์ม (ジェミニストーム) เป็นทีมแรกของโรงเรียนเอเลียที่ปรากฏตัว เป็นทีมระดับ 2 ของโรงเรียนแอเลีย มีลูกบอลสีดำ-ม่วง โดยหน้าที่หลักคือการทำลายโรงเรียนที่มีชื่อเสียงในด้านฟุตบอลเป็นหลัก
โรงเรียนเอเลีย > เอปซิลอน

เอปซิลอน (イプシロン) เป็นทีมที่ 2 ของโรงเรียนเอเลียเป็นทีมระดับ 1 ในโรงเรียนแอเลีย มีลูกบอลสีดำ-แดง ปรากฏตัวหลังจากทีมเจมินี่สตรอมแพ้การแข่งขันของทีมไรมงอิเลฟเวนที่โรงเรียนฮาคุเรนหน้าที่หลักคือการทำลายโรงเรียนโดยทำลายโรงเรียนที่มีฝีมือการเล่นฟุตบอลที่แข็งแกร่งและทัดเทียมกัน ภายหลังได้เปลี่ยนชื่อใหม่คือ เอปซิลอน ไค (イプシロン・改, เอปซิลอนโฉมใหม่) โดยเปลี่ยนดวงตาเป็นสีแดงทั้งหมด หลังจากที่แข่งกับโรงเรียนไรมงจนเสมอ 1-1
เล่นตำแหน่งกองหน้า เสื้อหมายเลข 10
โรงเรียนเอเลีย > เดอะเจเนซิส

เดอะเจเนซิส (ザ・ジェネシス) เป็นทีมที่ 3 ของโรงเรียนเอเลียเป็นทีมระดับมาสเตอร์ มีลูกบอลสีดำ-ขาว เป็นทีมที่แข็งแกร่งที่สุดในบรรดาทีมของโรงเรียนเอเลียในอดีตชื่อเดิมของทีมเดอะ เจเนซิสคือ ไกอา ซึ่งเป็นทีมระดับ 1 ของเอเลียแต่ได้เลื่อนขั้นเป็นระดับมาสเตอร์จึงทำให้เปลี่ยนชื่อทีมดังกล่าวในเวลาต่อมานอกจากนี้ทีมเดอะเจเนซิสเป็นหนึ่งในทีมที่ถูกเลี้ยงดูอุปการะจากคิระและอยู่บ้านเลี้ยงเด็กที่มีชื่อว่าพระอาทิตย์ทำให้คนในทีมนับถือความเป็นพ่อที่เลี้ยงดู
โรงเรียนเอเลีย > ดาร์คเอมเพอเรอร์ส

ดาร์คเอมเพอเรอร์ส (ダークエンペラーズ) เป็นทีมที่เคนซากิจัดขึ้นมาหลังจากทีมเจเนซิสแพ้การแข่งขันกับทีมไรมงและโรงเรียนเอเลียล่มสลายไป โดยนำเศษหินอุกกาบาตที่เหลืออยู่ทั้งหมดและรวบรวมนักเตะของทีมไรมงที่ได้รับบาดเจ็บและถอนตัวจากการแข่งขันของโรงเรียนเอเลียรวมไปถึงทีมแบคอัพ (สึงิโมริ, ชาโดว์, อิชิงาคิ) ทำให้นักเตะทั้ง 11 ถูกพลังหินอุกกาบาตเข้าครอบงำจิตใจทำให้เกิดจิตใจชั่วร้ายขึ้นมาและมีพลังมากกว่าปกติรวมถึงรูปลักษณ์ที่เปลี่ยนไป ภายหลังเศษหินอุกกาบาตได้ถูกทำลายลงไปด้วยพลังก็อดแฮนด์ของเอ็นโด
SP ฟิกเซอร์ส

SP ฟิกเซอร์ส (SPフィクサーズ) เป็นหน่วยคุ้มกันนายกโซสุเกะโดยถูกฝึกฝนจากฟุตบอลเป็นหลัก
โรงเรียนมัธยมต้นฮาคุเร็น

โรงเรียนมัธยมต้นฮาคุเร็น (白恋中学校) เป็นโรงเรียนในเมืองฮอกไกโด เนื่องด้วยในเขตปกคลุมด้วยหิมะสมาชิกชมรมฟุตบอลสวมเสื้อผ้าฤดูหนาวตลอด
โรงเรียนมัธยมต้นมังยูจิ

โรงเรียนมัธยมต้นมังยูจิ (漫遊寺中学校) เป็นโรงเรียนในเขตเกียวโต
โรงเรียนชินเทย์โคคุ

โรงเรียนชินเทย์โคคุ (真・帝国学園) เป็นโรงเรียนที่อยู่ในเรื่อดำน้ำปรากฏตัวในท่าเรือเอะฮิเมะ ซึ่งเป็นทีมที่คาเงยามะจัดตั้งขึ้นมาใหม่ มีลูกบอลประจำทีมสีดำ-เขียว โดยลูกบอลนี้ปรากฏเพียงครั้งเดียวหลังจากที่ทีมเจมินี่สตอร์มโดนเอปซิลอนเนรเทศ ซึ่งลูกบอลนี้ถูกเตะไปยังชั้นหิมะ จากนั้นเกิดหิมะถล่มจนทำให้รถตำรวจเสียหลัก ล้มลงข้างทาง และทำให้คาเงยามะรอดจากการถูกตำรวจจับในครั้งนั้นและสร้างทีมนี้ขึ้นมา นอกจากนี้ ซาคุมะ จิโร่ และ เก็นดะ โคจิโร่ จากโรงเรียนเทย์โคคุเข้ามาร่วมทีมนี้ตามคำสั่งของคาเงยามะ
โอซาก้าแกลส์ CCC

โอซาก้าแกลส์ CCC (大阪ギャルズCCC, โอซาก้าแกลส์ทริปเปิลซี) เป็นทีมฟุตบอลหญิงล้วนของเขตโอซากะ ชื่อ CCC (ทริปเปิลซี) ย่อมาจากคำภาษาอังกฤษทั้งสามคำคือ Cute, Chic, Cool มีความสามารถในการเล่นรูปแบบเบี่ยงเบนความสนใจต่อผู้เล่น และเป็นคนที่รู้เรื่องฐานลับฝึกซ้อมของทีมเอปซิลอนเนื่องจากสมาชิกในทีมเคยใช้ห้องซ้อมฝึกมาแล้ว
โรงเรียนมัธยมต้นโยคาโตะ

โรงเรียนมัธยมต้นโยคาโตะ (陽花戸中学校) เป็นโรงเรียนในเขตฟุคุโอกะ เป็นโรงเรียนที่เอ็นโด ไดสุเกะเคยอยู่มาก่อน ชุดยูนิฟอร์มมาจากชุดเทศกาลฤดูร้อนและเสื้อหมายเลขของชุดเป็นตัวอักษรคันจิของญี่ปุ่น
โรงเรียนมัธยมต้นโอมิฮาระ

โรงเรียนมัธยมต้นโอมิฮาระ (大海原中学校) เป็นโรงเรียนในเขตโอกินาวะ มีความสามารถในการเล่นฟุตบอลรูปแบบจังหวะตามดนตรี
ฟุตบอลฟรอนเทียร์อินเตอร์เนชันแนล > ตัวแทนทีมชาติญี่ปุ่น "อินาสึมะเจแปน"

อินาสึมะเจแปน (イナズマジャパン)  เป็นทีมชาติญี่ปุ่นทีลงในกลุ่ม 1-A ของกรุ๊ป A รอบคัดเลือกโซนเอเชียในการแข่งขัน FFI
บานาน่าชู้ต (バナナシュート)
รูท ออฟ สกาย (ルート・オブ・スカイ)
ดูอัลไทฟูน (デュアルタイフーン)
เดอะ ทิวป์ (ザ・チューブ)
ฟุตบอลฟรอนเทียร์อินเตอร์เนชันแนล > ตัวแทนผู้สมัครทีมชาติญี่ปุ่น "นีโอเจแปน"

นีโอเจแปน (ネオジャパン) เป็นทีมชาติญี่ปุ่นอีกทีมหนึ่งปรากฏตัวต่อหน้าทีมอินาสึมะเจแปนโดยท้าแข่งเพื่อแลกเปลี่ยนทีมชาติญี่ปุ่นทั้งทีม โดยทีมนีโอเจแปนเป็นทีมที่เน้นใช้ท่าไม้ตายของสมาชิกจากโรงเรียนอื่นเอามาพัฒนาเป็นท่าของตัวเอง
ฟุตบอลฟรอนเทียร์อินเตอร์เนชันแนล > ตัวแทนทีมชาติออสเตรเลีย "บิ๊กเวฟส์"

เป็นทีมที่อยู่ในรอบคัดเลือกเอเชีย 1-B พร้อมกับทีมชาติเกาหลี
บ็อกซ์ล็อกดีเฟนส์ (ボックスロックディフェンス)